আৰ্তজনক কম খৰচতে উন্নতমানৰ ফিজিঅ'থেৰাপী চিকিৎসা প্ৰদানৰ উদ্দেশ্যে ৰাজ্যত স্থাপন কৰা 'ডি পি আৰ চি' য়ে অহা ৮ জুলাইত ইয়াৰ ষষ্ঠ বৰ্ষপূৰ্তি অনুষ্ঠান পালন কৰিব।
বৰপেটা জিলা পুথিভঁৰাল প্ৰেক্ষাগৃহত বৰ্ণাঢ্য কাৰ্যসূচীৰে অনুষ্ঠিত হ'বলগা এই বৰ্ষপুৰ্তি অনুষ্ঠানতে সংগীত নাটক অকাডেমী বঁটা প্ৰাপক, বিশিষ্ট বাঁহীবাদক প্ৰভাত শৰ্মা, বিশিষ্ট চিকিৎসক তথা গুৱাহাটী বি বৰুৱা কৰ্কট প্ৰতিষ্ঠানৰ সঞ্চালক ডাঃ অমল কটকী আৰু বৈদ্যুতিন মাধ্যম নিউজ লাইভৰ মুখ্য পৰিচালন সঞ্চালক জাৰিৰ হুছেইনক ২০১৮ বৰ্ষৰ 'ডি পি আৰ চি' বঁটা প্ৰদান কৰা হ'ব।
আজি বৰপেটা প্ৰেছ ক্লাবত অনুষ্ঠিত এখন সংবাদমেলত এই কথা সদৰি কৰে দিগন্তজ ফিজিঅ'থেৰাপী এণ্ড ৰি-হেবিলিটেশ্যন চেণ্টাৰ চমুকৈ 'ডি পি আৰ চি'ৰ পৰিচালন সঞ্চালক দিগন্ত দাসে।
সংবাদমেলত দাসে জনায় যে, নামনি অসমৰ জিলাকেইখনৰ লোকৰ উন্নত ফিজিঅ'থেৰাপী সেৱাৰ বাবে বৰপেটাত অহা ৮ জুলাইত ৰাজ্যৰ স্বাস্থ্য মন্ত্ৰী হিমন্ত বিশ্ব শৰ্মাই 'ডি পি আৰ চি'ৰ এটা কেন্দ্ৰ আনুষ্ঠানিকভাৱে মুকলি কৰিব।
উক্ত দিনা সন্ধিয়া ৬ বজাৰ পৰা অনুষ্ঠিত হ'বলগা 'ডি পি আৰ চি'ৰ ষষ্ঠ বৰ্ষপূৰ্তি অনুষ্ঠানত ৰাজ্যৰ স্বাস্থ্য মন্ত্ৰীগৰাকীৰ লগতে ৰাজ্য চৰকাৰৰ কেবাজনো মন্ত্ৰীৰ লগতে বৰপেটা জিলাৰ কেবাজনো বিশিষ্ট ব্যক্তিয়ে অংশগ্ৰহণ কৰিব বুলিও দাসে জানিবলৈ দিয়ে।
তদুপৰি অনুষ্ঠানত 'ফিনিক্স' শীৰ্ষক এখনি স্মৰণিকা উন্মোচন কৰাৰ লগতে সুৱদি কণ্ঠৰ গায়িকা ডলী ঘোষ (সাধ্য)এ সংগীতানুষ্ঠান পৰিৱেশন কৰিব বুলিও সংবাদমেলত দাসে উল্লেখ কৰে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
